จงยกตัวอย่าง กรณีศึกษา สาวโสด วัย 30 กับวิธีการเก็บเงินเกษียณ
ขั้นตอนการวางแผนเกษียณ
1. ตัดสินใจมาปรึกษาที่ปรึกษาการเงิน
2. บอกความตั้งใจว่าจะเกษียณตอนอายุ 60 ปี ตามระบบ!
3. รู้จักเงินเฟ้อ เพื่อนซี้ที่ติดตามกันไปทุกๆ ปี ปีละประมาณ 3%
4. คิดคำนวณค่าใช้จ่ายคร่าวๆ ตามความเป็นจริง เช่น อยากให้มีเงินใช้จ่ายทุกๆ เดือน 30,000 บาท (มูลค่า ณ ปัจจุบัน) เมื่อมูลค่า 30,000.- ต่อเดือน = 360,000.- ต่อปี + เงินเฟ้อเฉลี่ยปีละ 3% อีก 30 ปี ตอนอายุ 60 จะกลายเป็นเงินจำนวน 873,815.- ซึ่งซื้อของต่างๆ ได้เท่ากับเงิน 360,000 ณ ปัจจุบัน
คำนวณอย่างง่ายว่าเราจะต้องใช้เงินอีก 25 ปีหลังเกษียณ
873,815 x 25 ปี = 21,845,875.-
     ดังนั้น กองทุนเกษียณที่ควรมีเท่ากับ 21.85 ล้านบาท - การเก็บเงินเพื่อเกษียณ
มีผลิตภัณฑ์ทางการเงิน ทั้งภาคบังคับ และสมัครใจ

- บริษัทเอกชนที่มีสวัสดิการประกันสังคม ก็จะมีการสมทบให้กับพนักงาน และเงินส่วนนี้ก็จะอยู่ในเงินสะสมชราภาพ นอกจากนั้นยังมีการบังคับออม และสมทบใน “กองทุนสำรองเลี้ยงชีพ” จำนวนเงินที่หัก และสมทบ ขึ้นอยู่กับตำแหน่ง และความสมัครใจ
- หลายคนก็เลือกออมในผลิตภัณฑ์อื่นๆ ด้วยตัวเอง เช่น ประกันบำนาญ / กองทุน RMF / ออมกองทุน / ออมหุ้น ฯลฯ
     หลังจากที่เรารู้จำนวนเงินกองทุนเกษียณแล้ว อย่าลืม!!! เอาสิ่งที่เตรียมไว้ ทั้งภาคบังคับ และตั้งใจเก็บเอง เอามาลบออกจากเป้าหมาย จะได้จำนวนเงินที่เราควรเก็บเพิ่ม! เพื่อเกษียณอย่างมีคุณภาพ

ตัวอย่าง :
สาว 30 คนเดิม เพิ่มเติมคือ นางเริ่มเก็บเงินเกษียณแล้วนิดนึง
- กองทุนสำรองเลี้ยงชีพ 
หักเงินเดือน+สมทบจากนายจ้าง ไว้ในกองทุนที่ให้ผลตอบแทนประมาณ 3% อายุ 60 ปี จะมีเงินประมาณ 3,5xx,xxx บาท
- กองทุน RMF นอกจะได้ลดหย่อนภาษีแล้ว ยังได้เก็บเงินนำไปลงทุน เงินงอกเงย มีใช้ตอนเกษียณอีกด้วย ซื้อไว้มูลค่าปัจจุบัน 50,000 บาท คาดผลตอบแทนประมาณ 8% อายุ 60 ปี จะมีเงินประมาณ 5xx,xxx บาท
- รวมสิ่งที่เตรียมไว้แล้วประมาณ 4 ล้านบาท  

เป้าหมาย – สิ่งที่เตรียม = ต้องเก็บเพิ่ม
21.85 ล้านบาท – 4 ล้านบาท = 17.85 ล้านบาท
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน,ตลาดการเงิน & ผลิตภัณฑ์และบริการทางการเงิน